‘નહિ, અંબારામ ! વિમાન એટલે વિમાન ! ઈન્દ્ર મહારાજનું હોય તોયે જે પ્રકારના વિમાનમાં સુધારાવાળાઓ બેસે છે એ પ્રકારના વિમાનમાં હું ક્યારેય ન બેસું.’ આટલું કહી એમણે પાર્ષદને કહ્યું, ‘આપ પુનઃસ્વર્ગમાં પધારો ને ઈન્દ્ર મહારાજને વિનંતી કરો કે મને લેવા માટે દિવ્યરથ પ્રેષિત કરે – અને બીજું હું એકલો કદાપિ સ્વર્ગમાં નહિ આવું. જે રીતે યુધિષ્ઠિર શ્વાનને લીધા વગર સ્વર્ગમાં જવા ઈચ્છતા ન હતા તે રીતે હું મારા પ્રિય શિષ્ય અંબારામ વગર સ્વર્ગમાં નહિ આવું એમ પણ ઈન્દ્ર મહારાજને કહેજો.’